Занаби Ҷадй

Занаби Ҷадй ( — думи буз; Deneb Algiedi, δ Сар) — ҷуфтситора, тобонтарин ситораи бурҷи Ҷадй, ки дар масофаи 39 с. р. аз Замин дур воқеъ аст.

Занаби Ҷадй ситораи тағйирёбандаи гирифткунанда буда, шабеҳи ситораи Алғул аст. Даври тағйирёбии тобишаш 1,023 шаборӯз ва қадри ситоравиаш дар ҳолати ҷилои баланд ба 2,81m ва қадри мутлақи ситоравиаш ба 2,0m баробар мебошад. Ҷузви асосии ин силсилаи ситоравӣ абарситораи сафеди гурӯҳи тайфии А7m III буда, масса ва қутри он нисбат ба масса ва қутри Офтоб тақр. 2 баробар бузургтар ва ҳарорати сатҳаш ба 7300 К баробар аст. Ҷузви дуввуми Занаби Ҷадй аз Офтоб хурд буда, ба гурӯҳи тайфии G мансуб аст. Ситора дар атрофи доиратулбуруҷ (эклиптика) воқеъ буда, боиси гирифти он аз тарафи Моҳ ва баъзан сайёраҳо мегардад. Занаби Ҷадй дар думи бурҷи Ҷадӣ ҷойгир аст ва номи он низ аз ҳамин ҷост.

 Эзоҳ 

 Адабиёт 


Гурӯҳ:Ситорагон